《乙酉使黔与杨雪渔学使同年游甲秀楼扶风寺瞻阳明先生像赋诗志别 其四》
清代·王仁堪

清晨撤舆盖，对雨登山楼。危阑阛阓外，森爽凌高秋。

便坐画图出，回漪风叶流。带郭千万家，茨屋犹牵舟。

为忆全盛时，生烟城树稠。万方感一慨，蹀㩻黔中尤。

振民首士气，何以纾烦忧。苍苍远色至，离思飞光遒。

将子翘秀心，归慰云霞俦。

作者简介：（?—1893）清福建闽县人，字可庄。光绪三年状元，授修撰。十七年出知镇江府。调苏州。在官赈灾恤民，清厘积案，风采动一时。以积劳病卒。